[{"text_idx": "#000001", "text": "Restoranijuhti Eesti Maitsed vaata siit."}, {"text_idx": "#000002", "text": "Punktid: toit 28/65 kokku. Va\u0308ga hea tase"}, {"text_idx": "#000003", "text": "Po\u0303hjala Tap Room asub o\u0303llevabriku teisel korrusel. Avaras ruumis pu\u0308u\u0308ab esimesena pilku neljakandiline baarilett kokkulugematu arvu o\u0303llekraanidega, millest igau\u0308hest voolab va\u0308lja erinev ma\u0308rjuke. Resto avatud ko\u0308o\u0308k on paigutatud tagaseina. Kindlasti ei ole see juhuslik asetus. O\u0303lu ta\u0308idab Po\u0303hjalas kandvat rolli ning so\u0308o\u0308k ja muud joogid on abilised. Uue Eesti o\u0303llekultuuri mujale maailma eksportija joogid on muidugi ikoonilised, kuid ha\u0308stiklappivat so\u0308o\u0308ki nende ko\u0303rvale ei ole kerge leida. Seepa\u0308rast u\u0308limat harmooniat joogi ja so\u0308o\u0308gi vahel siin va\u0308ga taga ei aetagi. Mo\u0303lemad on omas valdkonnas klass omaette ja omavahel saavad normaalselt la\u0308bi. Ku\u0308llap veel va\u0308hesed la\u0308hevad Po\u0303hjalasse rohkem so\u0308o\u0308gi ja va\u0308hem joogi pa\u0308rast. Aga need, kes la\u0308hevad, teavad, mida nad teevad. Siin ku\u0308psetatakse ju u\u0308le linna suitsuahjuliha. Nii head, et ka lihtsalt vett ko\u0303lbab ko\u0303rvale ru\u0308u\u0308bata ja ei olegi millestki ilma ja\u0308a\u0308nud. Ra\u0308a\u0308gitakse, et lihtsaid jooke ja lihtsaid so\u0308o\u0308ke on ko\u0303ige raskem teha. Va\u0308hemalt Po\u0303hjalas seda osatakse. Eeskujulikult."}, {"text_idx": "#000005", "text": "Kameeleon? Hommikul pakutakse siin hommikuso\u0308o\u0308ki hotellielanikele ja linnarahvale ehk Pastoraadi pa\u0308eva esimene pool kulgeb ku\u0308llaltki klassikalise kohvikuna. Pealelo\u0303unasel ajal muutub restoran pigem kokteili lounge\u2019iks. O\u0303htul aga on Pastoraat restoran mis restoran. Nendest kolmest erinevast funktsioonist ei tasuks eraldi ra\u0308a\u0308kida, kui tegemist oleks niisuguse kohaga, mis isegi ei oska ennast ma\u0308a\u0308ratleda. Neid ikka veel leidub! Aga pastoraat on kohvikuna igati eeskujulik. Selles veendumiseks ei ole vaja teha muud, kui tellida tass kohvi ning u\u0308ks leivapirukas. Leivapirukas on hakkliha-seeneta\u0308idisega rukkileivakukkel, mis on eestlaste musta leiva kiindumuse ko\u0303ige uuem va\u0308ljendus."}, {"text_idx": "#000006", "text": "Pastoraadi kokteilid, milledes domineerivad isemaitsestatud ja omavalmistatud koostisained, on kindlasti Pa\u0308rnu linna u\u0308hed ko\u0303ige paremad. Aga kannatage o\u0303htuni! Toite ei ole menu\u0308u\u0308s palju ning koostisained on ka ha\u0308sti tuttavad ning mitmes kohas so\u0308o\u0308dud. Aga kasvo\u0303i lihtne kanas\u030cas\u030clo\u0303kk kinnitab, et toiduvalmistamise oskuste poolest konkureerib see kameeleon julgelt linna ko\u0303ige paremate restoranidega."}, {"text_idx": "#000007", "text": "Austrid ja vahuvein. Burger ja o\u0303lu"}, {"text_idx": "#000008", "text": "Siin on kaks po\u0303hjust, miks Kampusesse minna. Va\u0308ga erinevad, kui mitte suisa vastandlikud po\u0303hjused, kas pole?"}, {"text_idx": "#000009", "text": "Kampus on Eestis enneko\u0303ike u\u0308likoolilinnana tuntud Tartusse toonud lo\u0303puks ometi linna imago\u2019le vastava va\u0308rske tuulepuhangu ka toidukultuuris. Kampuses nauditakse austreid s\u030campanja saatel samas lauas naabritega, kes eelistavad burgereid ja o\u0303lut. Noore andeka koka Ken Trahvi lootsitud Peakoka Nurk pakub toitusid, mis on u\u0308hteaegu nii slow kui fast. Tervisetoiduteadlikele on mo\u0303eldud kausitoitude Kausi lett sealsamas ko\u0303rval. L-kujulise leti kummastki otsast leiab lisaks Eesti u\u0308he tuntuma burgerirestode keti Uulits ning kokteilibaari."}, {"text_idx": "#000010", "text": "Eesti rahvustoit on u\u0308hepajatoidu-nimeline hautis, kus patta la\u0308heb ko\u0303ik, mis ku\u0308lmkapist leida. Kampus on u\u0308hepajatoit restoranikontseptsioonide seas. Halvas hautises seguneb ko\u0303ik kokku u\u0308heks kirjeldamatuks maitseks. Aga heas hautises on iga koostisaine maitse eraldi a\u0308ratuntav. Selles mo\u0303ttes on Kampus perfektne ja ha\u0308sti la\u0308bimo\u0303eldud hautis. Juhuslikke koostisaineid sellest ei leia."}, {"text_idx": "#000011", "text": "Haapsalu jahisadam Grand Holm Marina on ko\u0303lavat nime va\u0308a\u0308rt \u2013 tegu on u\u0308he ko\u0303ige kaunima jahisadamaga Eestis. Selle restorani lauad on suvel veele nii la\u0308hedal, et kui kai oleks madalam, saaks so\u0308o\u0308gi ajal jalad vette pista. So\u0308o\u0308gid samuti, aga joogid eriti on paeluva miljo\u0308o\u0308 va\u0308a\u0308rilised. Paap Pihelgas on Eesti parimaid barista\u2019sid, seepa\u0308rast tasub siia tulla kasvo\u0303i ainult kohvile. Erinevate va\u0308ikero\u0308stijate kohvid vahetuvad menu\u0308u\u0308s pidevalt."}, {"text_idx": "#000012", "text": "Aga pelgalt kohvile tulnud siin enamasti vaid sellega ei piirdu. Klaas omavalmistatud limonaadi vo\u0303i kokteil huvitavatest, samuti peamiselt isetehtud koostisainetest ja siis on juba raske olla mitte uudishimulik so\u0308o\u0308gikaardi suhtes. Ko\u0303ige levinum kohalik kala ra\u0308im on siin meie ma\u0308letamist mo\u0308o\u0308da alati menu\u0308u\u0308s olnud, erinevatel aegadel erinevalt, kuid alati huvitavalt ja maitsvalt valmistatud. Niimoodi tagurpidi, kohviga alguses ja mo\u0303tteliselt jalad vees so\u0308o\u0308gid Grand Holm Marinas enamasti kulgevad."}, {"text_idx": "#000013", "text": "See vist ku\u0308ll nu\u0308u\u0308d soovitusena ei ko\u0303la? Aga so\u0303na-so\u0303nalt just niisugune so\u0308o\u0308gikoht Ragu on. Mo\u0303eldud nendeks hetkedeks, kus ise kodus su\u0308u\u0308a teha ei taha, pidulikkust ega seltskonda ei ihka, aga lihtsalt, kuid samas ha\u0308sti sooviks su\u0308u\u0308a ku\u0308ll. Selliseid hetki tuleb elus ette ilmselt sagedamini, kui oskaks arvata. Sest vaatamata sellele, et Ragus enamasti pikalt aega ei veedeta, u\u0308ksindusehetki siia otsima tulla ku\u0308ll ei tasu. Inimesed muudkui tulevad ja la\u0308hevad."}, {"text_idx": "#000014", "text": "Pa\u0308evasel ajal on targem ette arvestada va\u0308ikese ja\u0308rjekorraga. Ragu toitude hinnatase on niisugune, et restorani la\u0308hemas u\u0308mbruses to\u0308o\u0308tavatel vo\u0303i elavatel inimestel vo\u0303ib tekkida mo\u0303ttekoht, kui sagedasti on u\u0308ldse ise kodus otstarbekas su\u0308u\u0308a teha. Niisuguseid roogasid, mille pa\u0308rast siia tulla, otseselt ehk ei olegi. Samas on menu\u0308u\u0308 nii piisavalt pikk ja parasjagu kiiresti uuenev, et ikka saab su\u0308u\u0308a seda, mida just kodus oleks teha tahtnudki."}, {"text_idx": "#000015", "text": "Punktid: toit 30/69 kokku, ko\u0303rgtase"}, {"text_idx": "#000016", "text": "So\u0308e tervitab ko\u0303iki oma ku\u0308lalisi va\u0308ikese u\u0308mmarguse lo\u0303kkekartulikroketiga. See serveeritakse kadakaokstest padjal, mis leeklambiga kliendi laua juures suitsema su\u0308u\u0308datakse. Lo\u0303kkes ku\u0308psetatud kartuli maitse suus ja u\u0308mberringi ho\u0303ljuv suitsuaroom viivad ku\u0308llap iga ku\u0308lalise viivuks tagasi lapsepo\u0303lvest ko\u0303ige eredamalt meenuvate maitsete manu. Sinna pikalt pidama ei ja\u0308a\u0308da."}, {"text_idx": "#000017", "text": "Talinna u\u0308hes ko\u0303ige efektsemas butiikhotellis asuvad restoranid on la\u0308bi aegade ko\u0303ik olnud suure ambitsiooniga ning Eesti paremikku kuuluvate peakokkadega. Mo\u0308o\u0308dunud aastal uksed avanud So\u0308e ei ole erand. Lapsepo\u0303lve lihtsad maitsed asenduvad kiiresti ko\u0303ige kaasaegsematega, mida Eestis praegu pakutakse. Kolme erineva kala kuubikutest mosaiik suitsutatud toorjuustu, kurgi ning hapukoorega ning Ja\u0308rvamaa veiseliha carpaccio, mida koheva pilvena katab Andre talu juust, on uue Eesti ko\u0308o\u0308gi stiilina\u0308ited. Toidud, mille pa\u0308rast siia tasub tulla."}, {"text_idx": "#000018", "text": "So\u0308e on peakokk Pavel Gurjanovi esimene oma restoran. Tema autoriko\u0308o\u0308k on ilmselgete Prantsuse mo\u0303jutustega, kuid sealjuures va\u0308ga personaalne ning talle ainuomaselt isikupa\u0308rane. Paveli roogade maitsed ra\u0308ndavad Po\u0303hjala ja Prantsusmaa vaheruumist ning traditsioonilisest Eesti ko\u0308o\u0308gist otse ta\u0308napa\u0308eva aega. Autoriko\u0308o\u0308giga restorane ei ole Eestis kuigi palju. So\u0308e tegemistel tasub hoida silm peal. Iga uus menu\u0308u\u0308 on uus elamus."}, {"text_idx": "#000020", "text": "Oleme kaua oodanud aega, millal saaksime soovitada esimest so\u0308o\u0308gikohta mo\u0303nes Eesti rohketest kaubanduskeskustest. Vo\u0303ttis aega, aga ootasime a\u0308ra. T1 Mall of Tallinn paistab silma suure so\u0308o\u0308gikohtade arvu poolest. Neid on kokku 32. U\u0308ks on teistest u\u0308le \u2013 Pelm."}, {"text_idx": "#000021", "text": "Ko\u0303igepealt a\u0308ratab suur restoran usalduse lakoonilise, kuid ha\u0308sti liigendatud interjo\u0308o\u0308riga, kus domineerivad puidust pinnad, mustaks va\u0308rvitud metall ja rohked rohelised taimed. Menu\u0308u\u0308 tekitab esimene kord ko\u0303hkluse, kas nii palju erinevaid toitusid, kui siin kirjas, on ikka vo\u0303imalik ha\u0308sti valmistada."}, {"text_idx": "#000022", "text": "Tellime nimest Pelm johtuvalt pelmeene erinevate ta\u0308idistega ja kahtlus hajub kiirelt. Need on kohapeal ka\u0308sitsi valmistatud ning parajalt mahlaseks ja suussulavaks keedetud. Ja\u0308rgmistel kordadel so\u0303ime grill-liha, parti Vene ko\u0308o\u0308gist ja pilaffi Usbeki ko\u0308o\u0308gist. Seni pettuma ei ole pidanud, toidud on ha\u0308sti valmistatud ja maitsvad. Ko\u0303ige o\u0303igem jook nende ko\u0303rvale on Pelmi oma o\u0303lu, mida pruulib nende jaoks Raasiku va\u0308ikeo\u0303lletehas."}, {"text_idx": "#000024", "text": "Balti jaama Turg ja Depoo u\u0308mbrus u\u0308heskoos moodustavad Tallinna ta\u0308navatoidu su\u0308dame. Kokku mituku\u0308mmend erinevat kohta pakuvad ko\u0303huta\u0308idet seinast seina. Valikut on ohtralt ja igal kioskil on oma va\u0308iksem vo\u0303i suurem austajaskond."}, {"text_idx": "#000025", "text": "Baojaama ei pruugi teiste keskelt u\u0308ldse u\u0308les leida. Va\u0308ike mu\u0308u\u0308gilett turul pakub viit erinevat baod ning nelja alkoholivaba jooki. Silma hakkab ta enneko\u0303ike sellega, et lo\u0303unasel ajal tuleb oma baod ko\u0303igi teiste soovijate eest so\u0303na otseses mo\u0303ttes ka\u0308tte vo\u0303idelda. Kui la\u0308hete tipptunniva\u0308lisel ajal, on rahulikum, aga kiire toiduga a\u0308rge ikkagi parem arvestage. Baojaam on nagu pa\u0308ris jaam, inimesed muudkui tulevad ja la\u0308hevad ning haaravad endale baod kaasa sama kiiresti, kui valmistada jo\u0303utakse."}, {"text_idx": "#000026", "text": "Kiiruse pa\u0308rast siin maitses ja\u0308releandmisi ei tehta. Otsuse, missugused baod valida, saate ko\u0303ige lihtsamalt teha ta\u0308idise ja\u0308rgi. Vastavalt sellele kas eelistate taimset, kalmaari, veiseliha, po\u0303rsaliha vo\u0303i kanaliha, sest valmistatud on ko\u0303ik viis vo\u0303rdselt ha\u0308sti."}, {"text_idx": "#000027", "text": "Punktid: toit 28/67 kokku, ko\u0303rgtase"}, {"text_idx": "#000028", "text": "Tulise toiduga kehva ilma vastu"}, {"text_idx": "#000029", "text": "Aasia ko\u0308o\u0308k on moes ka Eestis, aga kvaliteet ko\u0303igub seinast seina. Tai restoranid on nende seas vahest ko\u0303ige stabiilsemad. NokNok eristub Tai restoranide seast sellesama sulni meeleolu pakkumisega, mida Taimaa ku\u0308lastajad on saanud kogeda Bangkoki paremate hotellide restoranides. Ko\u0303rvupaitav muusika, rahu ja vaikus, va\u0308ljapeetult stiilne interjo\u0308o\u0308r. Ka teenindajad liiguvad siin ha\u0308a\u0308letult ning ma\u0308rkavad ku\u0308laliste vajadusi. Meeleolu, mille personal siin loob, on Tallinna restoranides harvaesinev. Toidud on Nok Nokis autentsed. Ehk pisut va\u0308hem tulised, kui need, mida Taimaal armastatakse pakkuda. Tegelikult hoiatavad teenindajad ko\u0303ige po\u0303letavama maitsega toitude puhul ku\u0308lastajat ning ko\u0308o\u0308k reguleerib maitse tema soovile vastavaks. Supid kipuvad toiduvaliku seas ikka va\u0308hem vo\u0303i u\u0308ldse mitte meelde ja\u0308a\u0308ma. Nok Nokist aga leidsime va\u0308ga meelepa\u0308rase \u2013 niisuguse, mis omal moel haakub veidi ka po\u0303hjamaiste maitsetraditsioonidega. Kui teile meeldib piimasupp juurviljadega, siis peate a\u0308ra proovima Tom Kha Kai. Lapsepo\u0303lvest saadik tuttava piimasupi magushapukale maitsele lisandub selle supi puhul mo\u0303o\u0303dukalt teravust. Koostisained peale leeme on muidugi po\u0303hjamaisest piimasupist sootuks erinevad. Bangkokis pakuvad sarnased restoranid varjupaika lo\u0303o\u0303skava pa\u0308ikese, sudu ja tungleva rahvamassi eest. Tallinnas pakub Nok Nok varju kehva ilma ja tusase meeleolu korral."}, {"text_idx": "#000030", "text": "Restoran U\u0308lo on nende enda so\u0303nade ja\u0308rgi taimetoidurestoran, kus saab ka liha ja kala. Vo\u0303rreldes teiste restoranidega, on menu\u0308u\u0308 proportsioonid siin teistsugused. 80% roogadest on taimsed ja 20% kala vo\u0303i lihaga."}, {"text_idx": "#000031", "text": "U\u0308lot vo\u0303iks lausa teraapiliseks restoraniks nimetada, sest U\u0308lo on ko\u0303ige o\u0303igem koht Eestis liigse lihaso\u0308o\u0308mise-vastase teraapiaga tegelemiseks. Kohe pa\u0308rast avamist petsid nad esimeste toitudega meid a\u0308ra. Chilli con tofu oli roog, mille puhul maitse suus ja po\u0303gus pilk toidule taldrikul kinnitasid mo\u0303lemad \u2013 liha on olemas. Aga ei olnud."}, {"text_idx": "#000032", "text": "Nu\u0308u\u0308d vedasid nad meid uuesti ninapidi. Seekord kalaga. Suitsuse porgandi suitsuaroom jo\u0303udis ninna palju varem kui ettekandja taldrikuga laua juurde. Esimene pilk o\u0303liga la\u0308ikivaks vo\u0303o\u0303batud ahvatlevatele porgandiribadele kinnitas \u2013 see on lo\u0303hekala. Maitse suus ei vaielnud vastu. Aga ei olnud lo\u0303he, ikka porgand oli."}, {"text_idx": "#000033", "text": "Tegelikult ei tembuta U\u0308lo midagi. Vastupidi. On to\u0303sine restoran, mis pakub to\u0303siseltvo\u0303etavat toitu ka nende jaoks, kes ei taha taldrikut puudutada, kui sellel liha ei ole."}]